2009ના વર્ષમાં ભેસ્તાન ગામની સીમમાં ભીખુભાઈ મકનભાઈ પટેલના શેરડીના ખેતરમાંથી 9 વર્ષની બાળકીની હત્યા કરાયેલી લાશ મળી હતી. જેના બન્ને હાથ કપડાં વડે બાંધેલા હતા અને મોઢામાં ડૂચો ભર્યો હતો. આ ઘટનાની તપાસ કરતી લિંબાયત પોલીસની જે તે વખતે તપાસમાં આ બાળકી પૂજા મહેશભાઈ દેવનાથી હોવાનું ખુલ્યું હતું. પરંતુ આ બાળકીની હત્યા કોણે અને શા માટે કરી? એ પ્રશ્નોનો ઉત્તર મેળવવામાં પોલીસ નિષ્ફળ રહી હતી. આજે પણ આ ગુનાનો ભેદ ઉકેલાયો નથી. હત્યારા મળ્યા નથી.